*VEGA præsenterer:* **Tromme-ensemble guider dig til lysende eufori**  
*Lille VEGAs publikum kan se frem til at blive varmet godt igennem, når Hang Massives spirituelle lyd fylder salen den 30. marts.*

Hang Massive introducerer lyttere til et nyt, særpræget instrument: Hang-trommen. En hul ståltromme med en klar lyd, der ændres afhængigt af, hvordan man spiller på den. Duoens hybrid af det specielle instrument og elektroniske elementer resulterer i et helt unikt, æterisk lydbillede.

Grundstammen i Hang Massive er de to Hang-ekvilibrister Danny Cudd og Markus Offbeat. De mødte hinanden i den indiske by Goa, hvor de tilbragte en del år med at spille musik og nyde den særlige, tilbagelænede livsstil centeret omkring Hang-instrumentet. Ensemblets musik har sit udspring i tankerne omkring den globale græsrodsorganisation Balanced View, der arbejder for medmenneskelig styrkelse og samfundsændring.

Hang Massive begyndte at udgive musik i 2011, hvor videoen til deres første single ”Once Again” blev set flere end 30 millioner gange på YouTube. Opmærksomheden skaffede hurtigt den britisk/svenske duo en dedikeret fanskare samt mulighed for at turnere rundt i hele verden.

Deres nye album, *Luminous Emptiness*, blev sendt på gaden i starten af september, og duoen følger op med en verdensturné, der bringer dem til Danmark og Lille VEGA for første gang.

**Fakta om koncerten:**Hang Massive (UK/SE)  
Lørdag d. 30. marts kl. 21.00  
Lille VEGA, Enghavevej 40, 1674 København V  
Billetpris: 200 kr. + gebyr  
Billetsalget starter torsdag d. 4. oktober kl. 10.00 via vega.dk og Ticketmaster